  Туспуктэм: t.me (Лариса Буранова) Майя Бывальцева Ижкарысь вить этажъем юрт вылэ удмурт кылбурчилэсь Ашальчи Окилэсь тусбуйзэ суреданы кутскизы. Удмуртилэн шоркарысьтыз улон коркаос вылын со одӥгез тужгес бадӟымез буёло мурал луоз. Со сярысь ӵектослэн кичӧлтӥсез, Кун Думалэн депутатэз Лариса Буранова телеграм-каналаз ивортӥз. Суредлэн ӝуждалаез 17 метр луоз, пасьталаез – 13 метр. Али валтӥсь композицизэ лэсьто, эшшо кӧня ке нунал ёзлюкетъёссэс суреданы кулэ луоз.  « Суредасьёс ужзэс арня пумозь йылпумъяны малпало (куазь ӧз ке люкеты) » Лариса Буранова, Удмуртилэсь Кун Думаын депутат Денис Никоновлэн эскизэзъя суредэз Дмитрий Костицын лэсьтэ. Тодэ вайытом, Ижкарысь улон коркаос вылын Удмуртиез данъям кӧня ке адямиослэн тусбуйёссы суредамын ни, соос пӧлын крезьугрчи Пётр Чайковский, пыӵал тӥрлык кылдтӥсь Евгений Драгунов, Ижын пыӵал-тӥрлык поттон заводлы кутскон сётӥсь Андрей Дерябин. Нылкышноос пӧлын Ашальчи Оки нырысетӥез луоз. Тодэ вайытом, корка вылэ лэсьтоно суредэз элькунын улӥсьёс асьсэос бырйизы. Ужез Карлэн нуналэзлы лэсьтыны малпало вал, но эскиз бордын ужаны дыр тросгес кошкиз. Суредэз Дзержинский нимо ульчаысь корка вылысь учкыны луоз.  Тегъёс: АшальчиОки суредан Ижкар Удмуртия  